Document ID: 32004R0067

Κανονισμός (ΕΚ) αριθ. 67/2004 της Επιτροπής
της 15ης Ιανουαρίου 2004
για παρέκκλιση από τον κανονισμό (ΕΚ) αριθ. 174/1999 όσον αφορά τη διάρκεια ισχύος των πιστοποιητικών εξαγωγής στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως των αγορών στον τομέα του γάλακτος και των γαλακτοκομικών προϊόντων(1), και ιδίως το άρθρο 31 παράγραφος 14,
Εκτιμώντας τα ακόλουθα:
(1) Το άρθρο 6, του κανονισμού (ΕΚ) αριθ. 174/1999 της Επιτροπής(2), καθορίζει τη διάρκεια ισχύος των πιστοποιητικών εξαγωγής.
(2) Η προσχώρηση στην Κοινότητα την 1η Μαΐου 2004 της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας θα δημιουργήσει νέα κατάσταση της αγοράς των γαλακτοκομικών προϊόντων που θα απαιτήσει την έγκριση καταλλήλων μέτρων στη διαχείριση των εξαγωγικών επιστροφών.
(3) Για να είναι δυνατόν τα νέα μέτρα διαχείρισης όσον αφορά τις εξαγωγικές επιστροφές να ισχύσουν από την ημερομηνία προσχώρησης, πρέπει να περιοριστεί έως τις 30 Απριλίου 2004 η διάρκεια ισχύος των πιστοποιητικών εξαγωγής για τα γαλακτοκομικά προϊόντα των οποίων η αίτηση θα έχει κατατεθεί έως τις 31 Μαρτίου 2004.
(4) Πρέπει συνεπώς να υπάρξει παρέκκλιση από τον κανονισμό (ΕΚ) αριθ. 174/1999.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 6, του κανονισμού (ΕΚ) αριθ. 174/1999, η διάρκεια ισχύος των πιστοποιητικών εξαγωγής, με προκαθορισμό της επιστροφής, που ζητήθηκαν έως τις 31 Μαρτίου 2004 για τα προϊόντα που αναφέρονται στα στοιχεία α) έως δ) του εν λόγω άρθρου, λήγει στις 30 Απριλίου 2004.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται στα πιστοποιητικά εξαγωγής που ζητούνται από την ημερομηνία ενάρξεως ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιανουαρίου 2004.

Labels: 3
17